Peppermint frappé
Peppermint frappé () je španski igrani film snimljen 1967. godine u režiji Carlosa Saure. Po žanru predstavlja kombinaciju drame i trilera, a protagonist, koga tumači José Luis López Vázquez je ljekar koji se zaljubi i postane opsjednut suprugu (čiji lik tumači Geraldine Chaplin) svog najboljeg prijatelja. Radnja prikazuje kako ga ona odbije, a nakon čega on, zamijetivši kako joj bolničarka (koju također tumači Chaplin) sliči, odluči da je fizički transformira u njenu kopiju.

Iako je Saura ranije imao niz od kritike hvaljenih ostvarenja, Frape je predstavljao prvi film koji mu je donio i komercijalni uspjeh. Kritičari su ga kasnije tumačili kao homage njegovom velikom uzoru Luisu Buñuelu, ali i kao svojevrsni alegorijski prikaz frustracije španskih intelektualaca zbog izolacije, odnosno žudnje zazapadnim vrijednostima i slobodama u Francovoj eri. Frape se trebao prikazati na Kanskom festivalu, ali je on prije toga prekinut zbog demonstracija. Umjesto toga je prikazan na Berlinskom festivalu gdje je Saura dobio Srebrni medvjed za najboljeg režisera.

Uloge
Geraldine Chaplin – Elena/ Ana/ Žena iz Calande
José Luis López Vázquez – Julián
Alfredo Mayo – Pablo
Ana Maria Custodio – Pablova majka
Emiliano Redondo – Arturo
Fernando Sánchez Polack – pacijent

Izvori

Vanjske veze

Rotten Tomatoes
 Purdue Essay 
 

Španski filmovi
Dramski filmovi
Triler filmovi
Psihološki trileri
Authority control 2